stanford-oval/wikipedia huggingface dataset:
Maorimerimetso

| Maorimerimetso |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Suliformes
Heimo::  Merimetsot Phalacrocoracidae
Suku::  Merimetsot Phalacrocorax
Laji::  carunculatus
Kaksiosainen nimi
 Phalacrocorax carunculatus  (Gmelin, 1789) 
Katso myös
   Maorimerimetso Wikispeciesissä   Maorimerimetso Commonsissa 
Infobox OKNimi-testi OKIUCN-testi OK: 
Maorimerimetso (Phalacrocorax carunculatus) on Uuden-Seelannin kotoperäinen merimetso. Sen elinympäristö rajoittuu Cookinsalmeen, jossa se pesii vain Marlborough Soundsissa. Lajin kanta on 102–126 paria. Johann Friedrich Gmelin kuvaili lajin holotyypin Uuden-Seelannin Queen Charlotte Soundista vuonna 1789.
Puu (tietorakenne)

Yksinkertainen järjestämätön puu. Esimerkiksi solmulla, jonka arvo on 7, on kaksi lasta, arvoiltaan 2 ja 6, sekä yksi vanhempi, arvoltaan 2.
Puu on tietorakennetyyppi, joka koostuu puurakenteen muodostavista hierarkisesti toisiinsa linkitetyistä solmuista.
Solmut tyypillisesti järjestetään puiksi. Solmu edustaa yhden tietorakenteen tietoa, esimerkiksi arvon, ehdon tai mahdollisesti toimii toisena itsenäisenä tietorakenteena. Puurakenteen korkein solmu edustaa kaikkia alempia lapsisolmuja.
Puut mahdollistavat nopean tiedonhaun ja lisäävät suorituskykyä. Peräkkäin järjestetyssä taulukossa joudutaan pahimmillaan käymään koko taulukko läpi, eli sen etsintäaika on lineaarinen suhteessa taulukon kokoon. Binäärihakupuu on matalampi ja sen etsintäaika on logaritminen. Parhaan tehokkuuden saavuttamiseksi puu on tasapainoitettava, jotta se on mahdollisimman matala.
Tyypillisesti tietojenkäsittelytieteessä käytetään binääripuita, joissa solmulla voi olla enintään kaksi lapsisolmua.
Näiden sovelluksia ovat binäärinen hakupuu tai tehokkaampi tasapainotettu punamusta puu.
Puu voidaan toteuttaa osoittimien avulla taulukon avulla.
Sovelluskohteita

Puiden käyttökohteita ovat hakurakenteiden lisäksi esimerkiksi:
Tiedostojärjestelmä muodostaa hakemistopuun, jossa on sisäisiä hakemistoja ja niissä tiedostoja.
Jäsentämisessä luodaan kielestä jäsennyspuu.
Verkkosivut kuvataan Document Object Modelin mukaan, jossa verkkosivu on itseasiassa puu, jossa on sisäkkäisiä olioita.
Tiedonpakkauksessa Huffmanin koodaus luo tiedosta optimaalisen Huffman-puun.
3D-grafiikassa käytetään mm. quadtree ja octree-algoritmeja. BSP-puu on eräs tapa tallentaa kulloinkin näkyvissä olevat pinnat.
Sovelluskohteita > Merkintäkielet

Puiden ja solmujen käyttö on yleistä web-kehityksessä. Ne muodostavat suuren osan verkkosivujen ja sovellusten rakenteesta. Ohjelmoinnissa XML:ää käytetään tietokoneiden ja ohjelmoijien tiedonvälitykseen. Tämän takia XML:ää käytetään yhteisten viestintäprotokollien luomiseen esimerkiksi ohjelmien väliseen viestintään ja se toimii pohjana nykyään käytettävien web-merkintäkielten, kuten XHTML:n kehityksessä.
Vaikka HTML ja CSS ovat ohjelmoijan näkökulmasta samankaltaisia, niitä käytetään eri tarkoituksiin. HTML:ää käytetään useimmiten ohjelmoinnissa verkkosivun tekstin kehitykseen ja CSS:ää verkkosivujen muotoiluun. XML, HTML ja XHTML tarjoavat kielen ja ilmaisun, mutta DOM toimii kääntäjänä. DOM toimii ohjelmointirajapintana, jota voi käyttää esimerkiksi verkkosivun rakenteen ja sisällön dynaamiseen muokkaamiseen. JavaScript toimii tärkeässä roolissa verkkosivukehityksessä. Sen ja DOM:in avulla voi muokata verkkosivun rakennetta koodilla. Tämä on tärkeä osa nykyajan verkkosivuja ja näiden toimivuus yhdessä mahdollistaa dynaamisen toiminnan ja interaktiivisuuden verkkosivuilla.
Käyttökohteita

keot
hakupuut
merkkijonojen käsittely, esim. haku:
trie, myös alkuosapuu, prefiksipuu
loppuosapuu, myös suffiksipuu
Maorinkielinen Wikipedia

Maorinkielisen Wikipedian logo
Maorinkielinen Wikipedia on Wikipedian maorinkielinen versio. Syyskuussa 2022 artikkeleita oli 7441. Maorinkielinen Wikipedia aloitti toimintansa marraskuussa 2003.
Wikipedia, vapaa tietosanakirja
Maorin kielen päivä

Maorin kielen päivä (engl. Māori Language Day) on Uudessa-Seelannissa vietettävä päivä, jolloin juhlitaan maan toista virallista kieltä, maoria. Teemapäivä sai alkunsa vuonna 1972, kun aktivistiryhmä Ngā Tamatoa luovutti adressin Uuden-Seelannin parlamentille.
Teemapäivää vietetään vuosittain 14. syyskuuta ja se on osa Maorin kielen viikkoa.
Marco Materazzi

| 0 | 1 | 2 |
| --- | --- | --- |

Henkilötiedot
Koko nimi: Marco Materazzi
Syntymäaika: 19. elokuuta 1973 (ikä 51)
Syntymäpaikka: Lecce, Italia
Pelipaikka: puolustaja
Pituus: 193 cm
Lempinimi: Matrix
Seura
Seura: Internazionale
Pelinumero: 23
Seurat
| Vuodet | Seura | O (M) |
| 1990–1991 1994–1995 1995–1998 1996–1997 1998–1999 1999–2001 2001–2011 | Messina Trapani Perugia Carpi (laina) Everton Perugia Internazionale | 0 (0) 13 (2) 98 (22) 18 (7) 25 (2) 51 (15) 176 (18) |
Maajoukkue
| 2001–2008 |  Italia | 41 (2) |
 Seurajoukkueuran tilastot kattavat vain kansalliset sarjat, päivitetty 11. maaliskuuta 2007.  Maajoukkueuran tilastot päivitetty 9. kesäkuuta 2008.
| Mitalit> Maa:   Italia.Miesten jalkapallo.MM-kilpailut  | Mitalit> Maa:   Italia.Miesten jalkapallo.MM-kilpailut  | Mitalit> Maa:   Italia.Miesten jalkapallo.MM-kilpailut  | Maa:   Italia> Miesten jalkapallo. |
| --- | --- | --- | --- |
|  Kultaa | Saksa 2006 | Jalkapallo |  |
Marco Materazzi (s. 19. elokuuta 1973 Lecce, Italia) on entinen italialainen jalkapalloilija, pelipaikaltaan toppari.
Materazzi nousi huipulle suhteellisen myöhäisellä iällä. 1990-luvulla hän pelasi lukuisissa alasarjajoukkueissa, Tor di Quintossa (1991–92), Marsalassa (1993–94) ja Trapanissa (1994–95), ennen siirtymistään tuolloin Serie B:ssä pelanneeseen Perugiaan kaudeksi 1995. Osan kaudesta 1996–97 hän vietti Serie C:n Caprissa ennen siirtymistään takaisin Perugiaan. Kaudeksi 1998–99 hän siirtyi Englantiin Evertonin joukkueeseen, mistä sieltäkin palasi takaisin Perugiaan, joka oli noussut Serie A:han. Kaudella 2000–01 hän teki 12 maalia, mikä oli Italian puolustajien ennätys, ja siirtyi seuraavaksi kaudeksi nykyiseen seuraansa Internazionaleen. Hän on vakiinnuttanut paikkansa yhtenä joukkueen puolustuksen avainpelaajista.
Materazzi lukeutui Italian maajoukkueen vakiopelaajin. Hän on pelannut joukkueessa 2002 MM-kisoissa, 2004 EM-kisoissa ja 2006 MM-kisoissa. Kaikkiaan hän pelasi 41 maaottelua ja teki niissä kaksi maalia vuosina 2001–2008.
MM-finaalissa 2006 Materazzista tuli ottelun hahmo, kun hän aiheutti Ranskalle rangaistuspotkun taklattuaan Florent Maloudan rangaistusalueella, jonka seurauksena Zinédine Zidane laukoi maalin rangaistuspotkusta Ranskalle. Myöhemmin Materazzi puski Italian tasoituksen. Jatkoajalla hän ajautui pelitilanteen ulkopuolella sanailemaan Zidanen kanssa, jonka seurauksena Zidane puski päällään Materazzia rintaan. Zidane sai tilanteesta suoran punaisen kortin. FIFA rankaisi lopulta molempia. Zidane sai kolmen ottelun pelikiellon ja 7 500 Sveitsin frangin sakot ja Materazzi kahden ottelun ja 5 000 frangin sakot. Zidanen pelikielto tuntui jopa ikuiselta, koska mies päätti maajoukkueuransa niihin kisoihin – eikä se riittänyt, vaan koko ura oli ohi. Jatkoaikaa seuranneessa rangaistuspotkukilpailussa Materazzi oli yksi Italian onnistujista ja juhli lopulta muun Italian joukkueen kanssa maailmanmestaruutta. Gazzetta dello Sport -lehden 5.9.2006 numerossa Materazzi kertoi vastanneensa juuri ennen pääpuskua Zidanen kommenttiin "jos kosket vielä minuun, sinä kuolet" sanoen:ai kuten siskosi " ".
Marcus Danielson

Marcus Danielson vuonna 2012.
Marcus Andreas Danielson (s. 8. huhtikuuta 1989 Eskilstuna) on ruotsalainen jalkapalloilija, pelipaikaltaan keskuspuolustaja. Hän on helmikuusta 2020 alkaen edustanut kiinalaisseura Dalian Professionalia. Siihen saakka hän pelasi kotimaassaan. Hän on pelannut Ruotsin maajoukkueessa vuodesta 2019 lähtien.
Danielson edusti Ruotsissa Eskilstunaa, Helsingborgia, Västeråsia, kuusi vuotta Sundsvallia ja Djurgårdenia. Viimeksi mainitussa hän voitti Ruotsin cupin vuonna 2018 ja liigamestaruuden vuonna 2019.
Danielson ei pelannut Ruotsin nuorisomaajoukkueissa. Ruotsin A-maajoukkueessa hän pelasi ensimmäisen ottelunsa 30-vuotiaana lokakuussa 2019 EM-karsintaottelussa Maltaa vastaan ja teki tässä ottelussa maalin. Toisen maaottelumaalinsa hän teki marraskuussa 2020 Kansojen liigan ottelussa Kroatiaa vastaan ja kolmannen kesäkuussa 2021 ystävyysottelussa Armeniaa vastaan. Kesäkuun 28. päivään 2021 mennessä hän on pelannut 12 maaottelua, joista 11:ssä täydet minuutit.
Luonne

Luonne eli luonto tarkoittaa jollekin asialle tai ilmiölle ominaisia merkittäviä toiminnallisia piirteitä, jotka pysyvät eri tilanteissa. Usein luonteella tarkoitetaan tietoisen tai tuntevan olennon, kuten ihmisen tai eläimen käytöksen ja mielentilan yksilöllisiä piirteitä.
Muinaissuomalaisten käsitys ihmisen luonnosta

Sanan luonto alkuperäinen merkitys on ihmisen suojelushaltija. Sana luonne on samaa kantaa. Suomalaisen mytologian mukaan ihmisen luonto on henkiolento, joka seuraa ihmistä ja vaikuttaa tämän onneen, luonteeseen ja menestykseen. Vasta myöhemmin sana luonto on saanut nykyisen merkityksensä.
Etymologisesti luonto-sana taas viittaa luomiseen, synnyttämiseen.
Aiheesta muualla

Griffiths, Paul: The Distinction Between Innate and Acquired Characteristics The Stanford Encyclopedia of Philosophy. The Metaphysics Research Lab. Stanford University. (englanniksi)
Luonnollinen anomalia

Kuvassa luonnollinen anomalia on kulma  zsp (merkitty  \nu :llä). planeetan  p kulkema rata on lihavoitu.
Luonnollinen anomalia engl. true anomaly) on taivaanmekaniikassa käytetty rataelementti, joka ilmoittaa kappaleen suunnan radan polttopisteestä katsottuna. Luonnollisen anomalian nollasuunta on perihelin suunta.
Luonnollinen anomalia

Kappaleen liikkuessa kartioleikkauksen muotoisella radalla (ympyrä, ellipsi, paraabeli tai hyperbeli), sen paikkavektori (tai oikeammin sen pituus) voidaan ilmaista napakoordinaatistossa kulman  \nu  funktiona muodossa
r={\frac {a(1-e^{2})}{1+e\cos \nu }}
Tässä  a on radan isoakselin puolikas ja  e radan eksentrisyys ja radan polttopiste sijaitsee koordinaatiston origossa. Kulmaa  \nu  kutsutaan kappaleen luonnolliseksi anomaliaksi.
Koska taivaankappaleet liikkuvat ellipsiradoilla, niiden nopeus radan eri kohdissa on erilainen. Asiaa hankaloittaa lisäksi se, että rata on (ympyrärataa lukuun ottamatta) epäsymmetrinen polttopistekeskisessä koordinaatistossa. Tästä syystä luonnollinen anomalia muuttuu vaihtelevalla nopeudella, eikä se siis ole lainkaan yksinkertainen ajan funktio. Tämä tekee siitä matemaattisesti hankalan käsiteltävän, eikä luonnollista anomaliaa käytetä radan laskemisessa käytännössä juuri koskaan oppikirjajohdantoja lukuun ottamatta.
Muita kytkentöjä

Luonnollisen anomalian 'ν ja eksentrisen anomalian E suhde on
tai
paikavektorin anomalioiden suhde on
ja
Missä a kappaleen radan isoakselin puolikas (segmentti cz). 
z on periapsis eli lähin paikka polttopistettä s, mutta myös kaukaisin piste apuympyrän keskipisteestä c.
Re (kana)

れ hiraganalla tai レ katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan /ɺe/, ja ne ovat kana-aakkostojen 42. sijalla ru- ja ro-tavujen välissä.
Alkuperä

Hiragana れ ja katakana レ on johdettu man'yōgana-merkistön kautta kanjista 礼.
Latinisaatio

Kanat latinisoidaan samalla tavalla sekä Hepburn-, Kunrei-shiki- että Nihon-shiki-järjestelmissä: « re ».
Kirjoitus

Hiragana れ kirjoitetaan kahdella vedolla:
Pystyveto vasemmalle.
Pystyvedon keskikohdan päälle z-kirjaimen muodon tekevä veto, joka jatkuu ylös oikealle, kääntyy vasemmalle alas ja päättyy alhaalla hieman nousevaan kaareen.
Hiragana muistuttaa kanaa ね.
Katakana レ kirjoitetaan yhdellä vedolla:
Pystyveto, joka kääntyy alhaalla oikealle ja ylös.
Tietotekniikassa

Unicode-merkinnät:
れ: U+308C
レ: U+30EC
Vetojen järjestys merkille れ.
Vetojen järjestys merkille レ.
Maria Albert

Maria Albert (s. 7. tammikuuta 1985 Tallinna) on virolainen uimari, joka voitti useita Suomen mestaruuksia pitkän radan vapaa- ja sekauinnissa vuosina 2005–2008. Hänen uintiseuransa oli Tampereen Uimaseura.
Albertin saavutuksiin uinnin pitkän radan Suomen mestaruuskilpailuissa kuuluvat 2 kultaa ja 2 hopeaa vuonna 2005, 5 kultaa vuonna 2006, 3 hopeaa ja yksi pronssi vuonna 2007 ja yksi kulta vuonna 2008.
Maksim Vengerov

Maksim Vengerov
Maksim Aleksandrovitš Vengerov (ven. Максим Александрович Венгеров, hepr. ‏מקסים וונגרוב‎; s. 20. elokuuta 1974 Novosibirsk) on Israeliin asettunut neuvostoliittolaissyntyinen viulisti.
Aiheesta muualla

Maxim Vengerov fan site
Interview by Bruce Duffie
C Music TV Interview
Maxim Vengerov for Jean Paul Gaultier
Maria Adelheid

| Maria Adelheid |
| --- | --- |
 
Sardinian kuningatar
Valtakausi:  23.3. 1849 – 20.1. 1855

Syntynyt:  3. kesäkuuta 1822 Milano
Kuollut:  20. tammikuuta 1855 (ikä 32) Torino
Puoliso:  Viktor Emanuel II
Lapset:  Maria Clotilde (1843–1911) Umberto (1844–1900)  Amedeo (1845–1890)  Oddone Eugenio (1846–1866) Maria Pia (1847–1911) Carlo Alberto (1851–1854) Vittorio Emanuele (1852) Vittorio Emanuele (1855).
Koko nimi:  Adelheid Franziska Marie Rainera Elisabeth Clotilde
Suku:  Habsburg
Isä:  Arkkiherttua Rainer Joseph
Äiti:  Savoiji-Carignanon Elisabeth
Maria Adelheid (3. kesäkuuta 1822 – 20. tammikuuta 1855) oli Itävallan arkkiherttuatar, josta tuli Viktor Emanuel II:n puolisona Sardinian kuningatar.
Vuonna 1842 Maria Adelheid meni naimisiin serkkunsa Viktor Emanuel II:n kanssa, pari sai kahdeksan lasta. Maria Adelheid kuoli pari päivää nuorimman poikansa Vittorio Emanuelen syntymän jälkeen.
Maria Clotilde (1843–1911), meni naimisiin Napoléon Joseph Charles Paul Bonaparten (1822–1891) kanssa.
Umberto (1844–1900), josta tuli myöhemmin Italian kuningas.
Amedeo (1845–1890), josta tuli myöhemmin Espanjan kuningas.
Oddone Eugenio (1846–1866), Monferraton herttua.
Maria Pia (1847–1911), meni naimisiin Portugalin kuninkaan Ludvig I:n kanssa.
Carlo Alberto (1851–1854).
Vittorio Emanuele (1852).
Vittorio Emanuele (1855).
Marko Lammervo

| Marko Lammervo> Henkilötiedot |
| --- | --- |
Syntynyt: Tampere
Kansalaisuus:  suomi
Taiteilija
Taidesuuntaus:  Von Wrightin taiteilijaveljekset
Marko Mika-Jussi Lammervo (s. 20. maaliskuuta 1969 Tampere) on suomalainen kuvataiteilija, luonto- ja lintumaalari. Hän on maalannut erityisesti lintuja ja luontoaiheisia tauluja.
Lammervo on opiskellut vuosikausia taidetta itsenäisesti. Hänen opettajinaan on ollut erityisesti taidemaalarit Jorma Helenius ja Teppo Terä. Ensimmäiset opit taiteeseen hän sai kuitenkin Pekka Piekäiseltä. Piekäisellä oli vaikutusta siihen, että Lammervo löysi tiensä taiteen pariin. Piekäinen opasti nuorta Lammervoa  1970-luvulta  1990-luvulle asti.
Lammervon tauluja on myyty mm. Tampereen Keskus Galleriassa ja Taidekeskus Salmelassa. Tämän lisäksi Kari Tuominen myy Lammervon teoksia.
Lammervo asuu nykyään Perniössä.
Aiheesta muualla

Taide Salmela
Marko Lammervon töitä Hagelstam & Co:n sivuilla
Marko Lammervo, "Riekkoja". - Bukowskis
Maksim Vasiljev

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 31. tammikuuta 1987 (ikä 37)
Syntymäpaikka: Leningrad, Venäjän SFNT, Neuvostoliitto
Pelipaikka: puolustaja
Pituus: 196 cm
Seura
Seura: Baltika Kaliningrad
Pelinumero: 23
Junioriseurat
: Smena Pietari
Seurat
| Vuodet | Seura | O | (M) |
| 2005 | Beeline SPb Pietari | 8 | (0) |
| 2005 | SDJuŠOR Zenit | 2 | (0) |
| 2006 | Burevestnik-JuRGUES Šahty | – | (–) |
| 2007 | Nižni Novgorod-Volga-D | 10 | (1) |
| 2007–2008 | Volga Nižni Novgorod | 16 | (0) |
| 2009 | Torpedo Žodino | 9 | (1) |
| 2010–2012 | Jaro | 87 | (5) |
| 2013– | Baltika Kaliningrad | 71 | (3) |
| Yhteensä | Yhteensä | 203 | (10) |
 Seurajoukkueuran tilastot kattavat vain kansalliset sarjat, päivitetty 13. huhtikuuta 2015.
Maksim Vladimirovitš Vasiljev (ven. Максим Владимирович Васильев, s. 31. tammikuuta 1987 Leningrad, Venäjän SFNT, Neuvostoliitto) on venäläinen jalkapalloilija, joka Venäjän 1. divisioonassa pelaavaa Baltika Kaliningradia. Hän on pelipaikaltaan keskuspuolustaja.
Vasiljev on pietarilaisen Smena-jalkapalloakatemian kasvatti. Ammattilaisurallaan hän on pelannut aiemmin Venäjän 2. divisioonan Volga Nižni Novgorodissa ja Valko-Venäjän korkeimman liigan Torpedo Žodinossa. Suomeen ja Jaroon hän saapui tammikuussa 2010, ja helmikuussa hän teki seuran kanssa kolmevuotisen sopimuksen.
Aiheesta muualla

Maksim Vasiljevin esittely Jaron sivustolla (Arkistoitu – Internet Archive)
Maksim Vasiljevin esittely Veikkausliigan sivustolla
Luonnollinen hevostaito

Staranzano(Italia), Cona Island. Kokenut yhdysvaltalainen hevosammattilainen lähestyy puolivilliä camargue-hevosta.
Hevonen vastaa kontaktinottoon.
Luonnollinen hevostaito on hevosten kouluttamis- ja käsittelykonsepti. Sen tavoite on kommunikoida hevosen "ehdoilla" eli tavoilla, jotka hevonen vaistomaisesti ymmärtää. Luonnolliseen hevostaitoon kuuluu tärkeänä osana kehonkielen käyttäminen.
Perusperiaatteet

Luonnollisesta hevostaidosta on olemassa lukemattomia muunnelmia, mutta lyhyesti sen voi tiivistää seuraaviin periaatteisiin:
Hevosella on toimiva, kehittynyt älyllinen ja sosiaalinen järjestelmä.
Hevosella on erittäin kehittynyt kommunikaatiojärjestelmä, jota käytetään lähinnä kehonkielen kautta. Hevonen tulkitsee jatkuvasti ihmisen liikkeitä ja eleitä.
Ihmisen on oltava tietoinen hevosen luonnollisista vaistoista ja kommunikaatiojärjestelmästä ja hyödynnettävä niitä hevosen koulutuksessa.
Luonnollinen hevostaito pyrkii tekemään vääristä asioista vaikeita ja oikeista asioista helppoja. Keventämällä painoa hevonen palkitaan oikeanlaisesta vastaamisesta komentoon.
On olemassa kahdenlaista vahvistamista:
Positiivinen vahvistaminen tapahtuu, kun käyttäytymismalli vahvistuu, koska sitä kannustetaan palkitsevasti.
Negatiivinen vahvistaminen tapahtuu, kun käyttäytymismalli vahvistuu väistämiskäyttäytymisen johdosta, koska sitä tuetaan ei-toivotun ärsykkeen poistamisella; haluttu käytös toteutuu käyttäytymismallin vahvistamisessa tapahtuneen ei-toivotun tilanteen poistamisella. Negatiivinen vahvistaminen vaatii positiivisen rankaisun läsnäolon.
Esimerkki: Hevosen säkää painetaan, ja hevonen siirtyy pois. Näin paine poistuu. Ei-toivottu, epämiellyttävä paine vähenee; tämä on palkintona oikeanlaisesta käyttäytymisestä. Tätä menetelmää käytetään usein luonnollisen hevostaidon koulutustekniikoissa.
Hevosen kehonkieli

Hevoset kommunikoivat toistensa kanssa käyttämällä kehon kieltä sekä erilaisia ääniä. Kehon kieli on näistä kommunikaatiotavoista tärkeämpi. Korvillaan, silmillään, ilmeillään, ihollaan, takajaloillaan ja häntiensä liikkeillään hevoset näyttävät, mitä tuntevat. Hevoset purevat ja potkivat erittäin harvoin varoittamatta siitä ennakkoon. Ensin ne varoittavat, sitten uhkaavat ja vasta sitten toteuttavat uhkauksen.
Silmät kertovat hevosen ajatuksista. Silmien ilmeestä voi tunnistaa, onko hevonen epävarma, vihainen tai toisaalta ystävällinen ja täynnä luottamusta.  Korvien liike kertoo paljon siitä, mitä hevonen tuntee. Eteenpäin suunnatut korvat ovat merkki siitä, että hevonen on hyvän tuulinen, tarkkaavainen ja utelias. Sivulle kääntyneet korvat puolestaan kertovat, että hevonen torkkuu, on väsynyt tai pitkästynyt. Jännittyneet ja taaksepäin kääntyneet korvat ovat merkki vihaisuudesta. Todella raivostuneen hevosen merkki on se, että hevonen laskee päänsä alas, lähes maahan asti ja heiluttaa sitä edestakaisin. Korvat osoittavat taaksepäin ja ovat tiukasti pätä vasten. Tarkkaavainen hevonen kääntää usein korvansa taaksepäin ja kuuntelee ihmisen puhetta. Näin se kertoo olevansa hereillä ja valmiina uusiin koitoksiin.
Hevonen viestittää myös takajalkoja nostelemalla. Liike on pieni, mutta selvästi havaittavissa. Hevosten kielellä tämä pieni jalkojen nostaminen tarkoittaa: mene pois!  Hevonen voi viestittää erilaisia aikomuksiaan äännähdyksillä. Ne hirnahtelevat, tuhahtelevat ja korskuvat eri tavoin. Hirnahdusten ja muiden eleiden samanaikaisuus määrittävät viestien merkityksiä.
Maria Amalia

Maria Amalia on ainakin seuraavien kuninkaallisten nimi:
Maria Amalia (1653–1711), Hessen-Kasselin maakreivitär, Ruotsin kuninkaan Fredrik I:n äiti
Maria Amalia (1701–1756), Pyhän saksalais-roomalaisen keisarikunnan keisarinna
Maria Amalia (1724–1760), Napolin, Sisilian ja Espanjan kuningatar
Maria Amalia (1746–1804), Parman herttuatar
Maria Amalia (1782–1866), Ranskan kuningatar
Maria Amalia (1817–1888), Badenin prinsessa, Monacon perintöprinsessan Mary Victoria Hamiltonin äiti
Maria Amalia (1831–1853), Brasilian prinsessa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Maria Amalia”, voi hakea sivunnimihaulla, laajalla sivunnimihaulla tai tekstihaulla.
Mario Borzaga

Autuas Mario Borzaga (27. elokuuta 1932 Trento, Italia – n. 25. huhtikuuta 1960 Kiukatiam, Luang Prabang, Laos) oli italialainen pappi, lähetystyöntekijä, Neitsyt Marian oblaatit (Oblati Mariae Immaculatae) -lähetysjärjestön jäsen ja marttyyri. Paavi Franciscus julisti hänet kunnianarvoisaksi 5. toukokuuta 2015 ja autuaaksi 10. joulukuuta 2016, ja hänen muistopäiväänsä vietetään 25. huhtikuuta.
Mario Bondini

Mario Bondini (31. tammikuuta 1891 Forli – 28. tammikuuta 1959) oli italialainen roomalaiskatolinen piispa. Hänet vihittiin papiksi 25. heinäkuuta 1914 ja nimitettiin Bertinoron hiippakunnan piispaksi 16. maaliskuuta 1950. Piispaksi vihkiminen seurasi 16. huhtikuuta. Bondini kuoli virassa.
Marc-Édouard Vlasic

| Marc-Édouard Vlasic |
| --- | --- |

Henkilötiedot
Syntynyt: 30. maaliskuuta 1987 (ikä 37) Montreal, Quebec, Kanada
Kansalaisuus:   Kanada
Jääkiekkoilija
Lempinimi:  Pickles
Pelipaikka:  Puolustaja
Maila:  vasen
Pituus:  185 cm
Paino:  90 kg
Seura
Seura:  San Jose Sharks
Sarja:  NHL
Pelinumero:  44
Pelaajaura
Pääsarjaura:  2006–
NHL-varaus:  35. varaus, 2005 San Jose Sharks
| Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Mitalit> Maa:   Kanada.Miesten jääkiekko. Olympialaiset  | Maa:   Kanada> Miesten jääkiekko. |
| --- | --- | --- | --- |
|  Kultaa | Sotši 2014 | jääkiekko |  |
| Maailmancup  | Maailmancup  | Maailmancup  |  |
|  Kultaa | World Cup 2016 | jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Sveitsi 2009 | jääkiekko |  |
|  Hopeaa | Saksa/Ranska 2017 | jääkiekko |  |
Marc-Édouard Vlasic (s. 30. maaliskuuta 1987 Montreal, Quebec) on kanadalainen ammattilaisjääkiekkoilija, pelipaikaltaan puolustaja. Hän edustaa NHL-seura San Jose Sharksia.